CELEX: C2004/284/01
Language: sl
Date: 2004-11-20 00:00:00
Title: Sodba Sodišča (drugi senat) z dne 30. septembra 2004 v zadevi C-275/02 (predlog za sprejem predhodne odločbe Verwaltungsgericht Stuttgart): Engin Ayaz proti Land Baden-Württemberg (Sporazum o pridružitvi EGS-Turčija — Prosti pretok delavcev — Člen 7(pododstavek 1) sklepa št. 1/80 Pridružitvenega sveta — Okvir osebne veljavnosti — Pojem „družinskega člana“ zakonito zaposlenega turškega delavca v državi članici — Pastorek takega delavca)

20.11.2004   
            
            
               SL
            
            
               Uradni list Evropske unije
            
            
               C 284/1
            
         
      SODBA SODIŠČA
   
   (drugi senat)
   z dne 30. septembra 2004
   v zadevi C-275/02 (predlog za sprejem predhodne odločbe Verwaltungsgericht Stuttgart): Engin Ayaz proti Land Baden-Württemberg (1)
   
   (Sporazum o pridružitvi EGS-Turčija - Prosti pretok delavcev - Člen 7(pododstavek 1) sklepa št. 1/80 Pridružitvenega sveta - Okvir osebne veljavnosti - Pojem „družinskega člana“ zakonito zaposlenega turškega delavca v državi članici - Pastorek takega delavca)
   (2004/C 284/01)
   Jezik postopka: nemščina
   V zadevi C-275/02, katere predmet je predlog za sprejem predhodne odločbe na podlagi člena 234 ES, naslovljen na Sodišče s sklepom Verwaltungsgericht Stuttgart (Nemčija) z dne 11. julija 2002, ki je bil vpisan v vpisnik Sodišča dne 26. julija 2002, v postopku v glavni stvari, ki poteka med Enginom Ayazom in Land Baden-Württemberg, je Sodišče (drugi senat), v sestavi C. W. A. Timmermans, predsednik senata, C. Gulmann, J. N. Cunha Rodrigues in R. Schintgen (poročevalec), sodniki, in F. Macken, sodnica, generalni pravobranilec: L. A. Geelhoed, sodni tajnik: R. Grass, dne 30. septembra 2004 razglasilo sodbo, katere izrek se glasi kot sledi:
   Člen 7(pododstavek 1) sklepa št. 1/80, ki ga je dne 19. septembra 1980 sprejel Pridružitveni svet, ustanovljen s Pridružitvenim sporazumom med Evropsko gospodarsko skupnostjo in Turčijo, se mora razlagati tako, da je treba pastorka zakonito zaposlenega turškega delavca v državi članici, ki še ni dopolnil 21 let, v primeru, ko je pridobil veljavno dovoljenje, da se zadevnemu delavcu pridruži v državi članici gostiteljici, šteti za družinskega člana tega delavca v smislu te določbe, ki ima vse pravice iz tega sklepa.
   
      (1)  UL C 261, 26.10.2002.